armvectores/hy_wikipedia_2023 huggingface dataset:
Բողազքյասան

Անվան այլ կիրառումների համար տե՛ս՝ Բողազքյասան (այլ կիրառումներ)Բողազքյասան, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կովկասյան լեռնային գորշ մեղուներ

Կովկասյան լեռնային գորշ մեղուներ (լատ.՝ Apis mellifera caucasica), մեղրատու մեղուների ցեղերի խումբ։ Տարածված են Կովկասում և Հարավային Կովկասում։ Ունեն գորշ գույն, երկար կնճիթ՝ 7—7, 1 մմ։ Ունի զարգացած հոտառություն, խաղաղասեր է, կուտակում է մեծ քանակությամբ ակնամոմ։ Աշխատավոր մեղվի կենդանի զանգվածը 90 մգ է, մայր մեղվինը՝ 180-200 մգ։ 1 փեթակի միջին բերքը 29 կգ է։ Ցրտադիմացկուն և խաղաղասեր են, բույնը լավ են պաշտպանում թշնամիներից ու վնասատուներից։ Բնական ձագատվության (պարսատվության) ժամանակ գործում են ավելի քիչ մայրաբջիջներ։
Հայաստանում (լեռնաանտառային գոտում) տարածված է այս ցեղի տարատեսակ հայկական գորշ մեղուն։ Կովկասյան գորշ մեղուի մաքրացեղությունը պահպանելու համար արգելված է մեղվի այլ ցեղերի ներմուծումը Հարավային Կովկաս։
Դիվերսիա

Դիվերսիա (լատ.՝ diversio— շեղում), խափանարարություն, որևէ պետության տնտեսական, ռազմական հզորությունն ու բարոյական վիճակը թուլացնելու նպատակով կազմակերպվող քայքայիչ գործողություններ, կատարում են այդ նպատակով նախապատրաստված գործակալները՝ դիվերսանտները կամ դիվերսիոն խմբերը։
A Girl like Me (ալբոմ, Ռիհաննա)

A Girl Like Me ալբոմը Ռիհաննայի երկրորդ ալբոմն է։ Ձայնագրվել է Def Jam ձայնագրման ստուդիայում և թողարկվել է 2006 թվականի ապրիլի 19-25ը։


== Երգացանկը ==


== Հիթ-շքերթներ ==


== Թողարկման ժամանակագություն ==


== Ծանոթագրություններ ==
Շամփուր

Շամփուր (անթրոց, ձող, խորովածի շիշ (խսկց․), սիրերեն՝ šаррūδā), բաց կրակի՝ մանղալի վրա միս, ձուկ կամ բանջարեղեն խորովելու համար նախատեսված առարկա։


== Նկարագրություն ==


=== Ըստ պատրաստման նյութի ===


==== Մետաղական ====
Իրենից ներկայացնում է երկար դանակի տեսք ունեցող մետաղաձող, որն ունի մի կողմում սուր ծայր, մյուս կողմում՝ պտուտակաձև կլորավուն բռնակ։ Հաճախ շամփուրն ուղղանկյունաձև է լինում, ինչը թույլ չի տալիս, որպեսզի մթերքները պտտվեն շամփուրի վրա։ Գոյություն ունեն մետաղական շամփուրների տարբեր տեսակներ՝ փայտե բռնակներով։ Շամփուրի երկարությունը լինում է  30-100 սմ։


==== Փայտե ====
Փայտե շամփուրները փայտե ձողեր են, որոնց մի ծայրը սուր է։ Ճապոնիայում օգտագործում են  բամբուկե շամփուրներ՝ յակիտորի պատրաստելու համար։ Հաճախ կիրառվում են պատրաստի ճաշատեսակը սեղանին մատուցելու համար։ Կրակի վրա օգտագործելու դեպքում նախապես փայտե շամփուրները թրջվում են ջրում։ Սովորաբար լինում են միանգամյա օգտագործման։


==== Հեղինակային (հավաքածու) ====
Մետաղական առանցքը (սայրը) պատրաստված է  բարձրորակ չժանգոտող պողպատից, ունի դասական անկյունաձև տեսք։  Բռնակները պատրաստված են բրոնզից և ունեն տարբեր պատկերների և մանրանկարների ձև, կարևորն այն է, որ բռնակը չի տաքանում և նրա վրա չեն ազդում տարբեր բնական և ջերմային ազդեցություններ։
Հայտնի վարպետներից մեկը Լեսկով Նիկոլայ Անդրեևիչն է՝ Ամուրի մարզի Բլագովեշենսկ քաղաքից։


=== Ըստ ձևի ===


==== Ուղիղ ====
Մետաղի կամ այլ նյութի ձողն ուղիղ է՝ ամբողջ երկայնքով մինչև բռնակը։


==== Անկյունային ====
Շամփուրի ձողն ունենում է թեքվածություն՝ 60-ից մինչև 90 աստիճան։


== Գրականության մեջ ==


== Ծանոթագրություններ ==
Աման Կուլմամեդով

Աման Կուլմամեդով (դեկտեմբերի 31, 1908(1908-12-31), Askgabat District, Անդրկասպյան մարզ, Թուրքեստան, Ռուսական կայսրություն - օգոստոսի 22, 1977(1977-08-22), Աշխաբադ, Թուրքմենական ԽՍՀ, ԽՍՀՄ), թուրքմեն խորհրդային դերասան։ ԽՍՀՄ ժողովրդական արտիստ (1949)։ ՍՄԿԿ անդամ 1940 թվականից։
1929 թվականին ավարտել է Թուրքմենական դրամատիկական ստուդիան և ընդունվել առաջին ազգային դրամատիկական թատրոն (այժմ՝ Աշխաբադի Մոլլանեպեսի անվան թուրքմենական դրամայի թատրոն)։ Ստեղծել է մոնումենտալ, դրամատիկական ռեալիստական կերպարներ՝ Մահտումկուլի (Քերբաբաևի «Մահտումկուլի»), Ալլան (Մուխտարովի «Ալլանի ընտանիքը», ԽՍՀՄ պետական մրցանակ, 1951), Օթելլո (Շեքսպիրի «Օթելլո»)։ Կուլմամեդովի երգիծական դերակատարումներից են՝ Յուսովը (Օստրովսկու «Եկամտաբեր պաշտոն»), Իվան Գոռլովը (Կոռնեյչուկի «Ռազմաճակատ»)։
Սինյակի (գյուղ, Վելիժսկի շրջան)

Անվան այլ կիրառումների համար տե՛ս՝ ՍինյակիՍինյակի (ռուս.՝ Синяки), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիո Ստանիչ

Մարիո Ստանիչ (խորվ.՝ Mario Stanić, ապրիլի 10, 1972(1972-04-10), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), նախկին հարավսլավացի, խորվաթ ֆուտբոլիստ։ Խաղացել է կիսապաշտպանի դիրքում։


== Ակումբային կարիերա ==
Ստանիչը կարիերան սկսել է «Ժելեզնիչար» ակումբում։ 1992 թ., Բոսնիայում պատերազմի սկսումից հետո, տեղափոխվեց Զագրեբի Դինամո։ 1993 թ. տեղափոխվեց Խիխոնի Սպորտինգ, իսկ 1 տարի անց՝ Բենֆիկա։ 1995-1997 թթ. հանդես է եկել Բրյուգգեում, որի կազմում 1995 թ. դարձավ Բելգիայի առաջնության լավագույն ռմբարկու։ 1997-2000 թթ. հանդես է եկել Պարմայի կազմում, 2000-2004 թթ.՝ Չելսիի։ 2003/04 մրցաշրջանում Ստանիչը ստացավ ծնկի լուրջ վնասվածք, որի հետևանքով ավարտեց կարիերան։ Ֆուտբոլիստը Չելսի տեղափոխվեց 2000 թ. հունիս ամսին 5.6 միլիոն ֆունտ ստերլինգի դիմաց։ 2000 թ. օգոստոսին Չելսիի կազմում անցկացրեց իր մեկնարկային հանդիպումը, երբ թիմը մրցում էր Վեսթ Հեմ Յունայթեդի հետ։ Այդ հանդիպումն ավարտվեց 4։ 2 հաշվով, իսկ Ստանիչն այդ խաղում դուբլ ձևակերպեց՝ օգնելով իր թիմին հաղթել տնային մրցավեճում։ Այդ գոլերից մեկը նա խփեց 35 յարդ հեռավորությունից։


== Ազգային հավաքականի կազմում ==
Խորվաթիայի ազգային հավաքականի կազմում իր մեկնարկային հանդիպումն անցկացրել է 1995 թ. սեպտեմբերին, երբ թիմը մրցում էր Էստոնիայի ազգային հավաքականի հետ։ Հանդես է եկել 1996 թ. Եվրոպայի, 1998 թ. Աշխարհի առաջնությունների ժամանակ։ 1998 թ. Աշխարհի առաջնության ժամանակ, որը կայացավ Ֆրանսիայում, Ստանիչը կարողացավ նվաճել բրոնզե մեդալ։ Աշխարհի առաջնությունների ժամանակ կարողացել է դառնալ առաջին գոլի հեղինակը իր ազգային հավաքականի կազմում, երբ թիմը մրցում էր Յամայկայի ազգային հավաքականի հետ։ Ազգային հավաքականի կազմում իր վերջին հանդիպումն անցկացրել է 2003 թ. ապրիլին։
1991 թ. Ստանիչը ևս 2 հանդիպում անցկացրել է Հարավսլավիայի ազգային հավաքականի կազմում։


== Հղումներ ==
• Մարիո Ստանիչը www.footballplayers.ru կայքում Archived 2015-04-10 at the Wayback Machine.
Սեդրակ Առաքելյան (այլ կիրառումներ)

Սեդրակ Առաքելյան անուն-ազգանունը կարող է վերաբերել՝

Սեդրակ Առաքելի Առաքելյան (1884-1942), հայ նկարիչ։
Սեդրակ Թովմասի Առաքելյան (1896-1957), անասնաբույժ, դերասան։


== Ծանոթագրություններ ==
(791) Անի

Անվան այլ կիրառումների համար տե՛ս՝ Անի (այլ կիրառումներ)(791) Անի (անգլ.՝ Ani), աստերոիդ աստերոիդների հիմնական գոտում։ Հայտնաբերվել է 1914 թվականի հունիսի 29-ին Գրիգորի Նեույմինի կողմից Սիմեիզում։ Անվանվել է միջնադարյան հայկական Անի մայրաքաղաքի անունով։
Միջին հեռավորությունը Արեգակից կազմում է 3,119967 ա. մ., առավելագույնը մոտենում է 2,5049 ա. մ. հեռավորության վրա և հեռանում 3,735 ա. մ., իսկ Երկրի ուղեծրին Անի աստերոիդը նվազագույնը մոտենում է 1,5001 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2012,91 երկրային օրվա ընթացքում, իր ուղեծրով շարժվելով միջինում 0,178846 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,39° անկյուն։
Անի աստերոիդը պատկանում է Մելիբեայի աստերոիդների ընտանիքին, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(791) Անի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճաշոց (4656)

Ճաշոց (4656), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4656 թվի տակ։ Ձեռագիրը գրվել է 1364-1365 թվականներին Ավետիս գրիչի կողմից  Ղրիմում։ Ստացողը եղել է Սարգիս քահանան։ Գրված է թղթի վրա, որը ունի 32x22 չափս։ Ձեռագիրը կազմված է 507 թերթից։ Գրված է երկսյուն, բոլորգրով։ Ունի տերունական 2, կիսախորան և լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ բոլորագիծ երկաթագրով, Ավետարան։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 260բ, 288բ, 303բ, 506ա, հետագայիէ 206բ (1433,1560 թթ.), 507բ (19-րդ դար)։


== Բովանդակություն ==
Տաղ (հայատառ թուրքերեն);


== Ծանոթագրություններ ==
Սոնի

Սոնի ընկերությունը (ճապ.՝ ソニー株式会社 Sonī Kabushiki Gaisha), սովորաբար հայտնի որպես Sony, Ճապոնական միջազգային խմբային ընկերություն է, որի գլխամասային գրասենյակը գտնվում է Կոնանում՝ Մինատո, Տոկիո, Ճապոնիա։ 2011 թ. տվյալներով այն 73-րդն է համաշխարհային 500 հաջողակ ընկերությունների ցանկում։ Սոնին սպառողական և մասնագիտական շուկաների համար էլեկտրոնիկական ապրանքներ արտադրող արդյունաբերողների առաջատարներից մեկն է։ Սոնին ՈՒԵՖԱ-ի Չեմպիոնների Լիգայի հովանավորն է։


== Ծանոթագրություններ ==
Նովայա Բուրա

Նովայա Բուրա (ռուս.՝ Новая Бура, բաշկիրերեն՝ Яңы Бура,մար.՝ Пура Ял), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 649 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալ-Բուրակ

Ալ֊Բուրակ (արաբ․՝ البُراق‎‎, al-Burāq, «կայծակ»‎‎), իսլամական ավանդություններում դիցաբանական էակ, որը Մուհամմադ մարգարեին տեղափոխում է դրախտ։ Պատկերվում է որպես սպիտակ կիսաձի, կիսաջորի և կիսաավանակ։ Երկու կողմից ունի թռչնի թևեր։ Բուրակն առաջին անգամ հայտնվում է Մուհամմադի Մեքքայից Երուսաղեմ կատարած գիշերային ճանապարհորդությունը՝ իսրան (արաբ․՝   إِسْرَاءٌ ‎‎), նկարագրող հադիսում։ Բուրակի օգնությամբ Մուհամմադը կարողանում է մեկ գիշերվա ընթացքում հաղթահարել այդ մեծ տարածությունը։
Այլ ավանդություններում Բուրակը պատկերվում էր կնոջ գլխով և սիրամարգի պոչով։ Հետզհետե իսրան նկարագրող ավանդույթը փոխկապակցվում է Մուհամմադի դրախտ վերհամբաձման նկարագրության հետ, իսկ երկինք բարձրացող սանդուղքը փոխարինվում է Բուրակով։


== Ծագումնաբանություն ==
Իրանիկայի համաձայն «Բուրակ» ստուգաբանորեն նույնականացվում է պարսկերեն «barāg» կամ «bārag» բառերի հետ, որոնք թարգմանվում են որպես «հեծյալ գազան» և «լեռ »։ Արաբերենում այս փոխառնությունը օգտագործվում է միայն իսրայի մասին պատմող հադիսում։


== Շրի Կամադխենու ==
Բուրակը որոշ ընդհանրություններ ունի հինդուսիտական աստվածուհի Շրի Կամադխենու հետ, որը երբեմն պատկերվում է կովի տեսքով, կնոջ գլխով, թևերով և սիրամարգի պոչով։ Աստավածուհուն պատկերող կտավները հիշեցնում են Բուրակի հայտնի նկարները։


== Մշակութային ազդեցությունը ==
Թուրքիայում Բուրակը տղամարդկանց տարածված անուն է։
«Բուրակ Այր» լիբիական և ինդոնեզիական նախկին «Բուրակ Ինդոնիզիա Այրլայնս» ավիաուղիները կոչվել են են Բուրակի անունով։
Էլ֊Բուրակը Ռաֆայել Սաբատինիի «Ծովային Բազե» նովելի հերոսներից մեկն է։ Էլ֊Բուրակը(Ֆրնեսի Քսավիեր Գորդոն) Ռոբերտ Իրվին Հովարդ «Էլ֊Բուրակը և անապատային արկածները» գրքի հերոսներից մեկն է։ Եկուսն էլ առանձնանում էին իրենց ռեակիցաների արագությամբ։
Պակիստանում կառուցված «ՆԵՍՔՈՄ Բուրակ» դրոնը կոչվել է Բուրակի անունով։
Բուրակը պատկերված է ինդոնեիզական Աչեխ նահանգի պաշտոնական կնիքի վրա։
Իրանական Բուրաղ զրահամեքենան կոչվել է Բուրակի անունով։
Մալազիայի նավթային նախկին ընկերություններից մեկը կոչվում էր «Բուրակ Օյլ»։


== Պատկերասրահ ==

		
		
		


== Ծանոթագրություններ ==
Օրտելե

Օրտելե (իտալերեն՝ Ortelle), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 2456 մարդ, բնակչության խտությունը կազմում է 276 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 73030, հեռախոսային կոդ՝ +39 0836։


== Կապի տվյալներ ==
Հեռախոս՝ 0836 958014


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժողովածու (5197)

Ժողովածու (5197), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5197 թվի տակ։ Ձեռագիրը գրվել է 1274-1280 թվականներին Գրիգոր, Շմավոն գրիչների կողմից Գետիկում։ Ստացողները եղել են Թամփի խաթունը, Սարգիս վարդապետը։ Գրված է թղթի վրա, որն ունի 17.5x12.5 չափս։ Ձեռագիրը կազմված է 434 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 10ա, 33ա, 149ա, 169ա, 211ա, 233բ, 240ա, հետագայի՝ 220ա (13-րդ դար), 212ա (14-րդ դար), 149բ (15-րդ դար), 435բ (1585 թ.), 211բ (17-րդ դար), 211ա (1906 թ.):


== Բովանդակություն ==
Տօնապատճառ։
Աթանասի Աղէքսանդրացւոյ Յերգս Սաղմոսաց։
Եպիփանու Կիպրացւոյ Յաղագս երգոց Սաղմոսարանին, Դաւթի Փիլիսոփայի Յաղագս Սաղմոսաց Դաւթի Ի խորհուրդ եկեղեցւոյ։
Կարդ Նահապետացն։
Մեկնութիւն Սաղմոսաց։
Մեկնութիւն Երևմիայի։
Մեկնութիւն Եսայեալ։
Ներսես Շնորհալի Մեկնութիւն Ժ խորանացն։
Պատճառ Դ աւետարանացն, թէ որպէս գրեցան։
Վարդ. Արևելցւոյ Ի ՃԱ Սաղմոսն, Մեկնութիւն, Անթառամ ծաղիկ շարականին, Ի Տասն բանեան, Ի Կորնթացւոյ Ա թուղթն։
Վարդ. Արևելցւո՞յ Նախաշաւիղ ի վարժս կրթարանի նոր հանդիսաւորի։
Աւետարան իւղաբերից։
Մեկնութիւն Առակաց։
Պատճառ Առակացն Սողոմոնի։


== Ծանոթագրություններ ==
Գարեգին Գրիգորյան

Գարեգին Գուրգենի Գրիգորյան (հուլիսի 31, 1946(1946-07-31), Երևան, Հայկական ԽՍՀ, ԽՍՀՄ - հոկտեմբերի 15, 1994(1994-10-15), Քիշնև, Մոլդովա), հայ դաշնակահար, կոմպոզիտոր։


== Կենսագրություն ==
Գարեգին Գրիգորյանը ծնվել է Երևանում, 1946 թվականի հուլիսի 31-ին։ Ավարտել է Երևանի միջնակարգ մասնագիտական երաժշտական դպրոցի դաշնամուրի (դասատու՝ Ն. Ստեփանյան) և կոմպոզիցիայի (1965, դասատու՝ Ս. Ջրբաշյան) բաժինները։ 1970 թվականին Գարեգին Գրիգորյանն ավարտել է Երևանի Կոմիտասի անվան պետական կոնսերվատորիայի դաշնամուրի (Ս. Ալումյանի, Յ. Հայրապետյանի դասարաններ), 1981 թվականին ասիստենտուրայի ու ստաժավորման (ղեկավար՝ Յ. Հայրապետյան), 1984 թվականին՝ կոմպոզիցիայի (Էդվարդ Միրզոյանի դասարան) բաժինները։ Սովորել է նաև երգեհոնի դասարանում (ղեկավար՝ Վահագն Ստամբոլցյան)։
Որպես դաշնակահար 1971 թվականից դասավանդել է Երևանի Կոմիտասի անվան պետական կոնսերվատորիայում։ 


== Ստեղծագործություններ ==
Գրել է սիմֆոնիա, դաշնամուրային տրիո, կոնցերտներ՝ թավջութակի, ջութակի և դաշնամուրի, մանկական և պատանեկան ալբոմներ՝ դաշնամուրի, «Մագնիֆիկատ»՝ երգչախմբի, երգեհոնի և սիմֆոնիկ նվագախմբի, «Հայաստան» օրատորիան՝ ձայնի, երգչախմբի և սիմֆոնիկ նվագախմբի, սոնատներ՝ թավջութակի, ջութակի և դաշնամուրի, տոկկատ և արիա՝ ֆլեյտայի, «Կարոտ» էստրադային երգը՝ սաքսոֆոնի և էստրադային նվագախմբի, սոնատ-մետամորֆոզ՝ երգեհոնի համար, «Մանկական պատկերներ մեծահասակների համար» դաշնամուրային զուգանվագները, վոկալ շարքեր (Վ. Տերյանի և Նարեկացու խոսքերով), կվարտետներ, ռոմանսներ։ 
Երգեհոնի համար գրած ստեղծագործությունների զգալի մասը նվիրել է Վահագն Ստամբոլցյանին, որի մեկնաբանությամբ հնչել են Սանկտ Պետերբուրգում, Ռիգայում, Լվովում, Քիշնևում։ 
1969 թվականին Գարեգին Գրիգորյանն արժանացել է Երիտասարդության և ուսանողների այսրկովկասյան 3-րդ մրցույթի դափնեկրի կոչմանը։
Գարեգին Գրիգորյանը մահացել է 1994 թվականի հոկտեմբերի 15-ին։ Ըստ Հայազգ էլեկտրոնային հանրագիտարանի՝ երաժիշտը մահացել է Երևանում, իսկ ըստ «Հայ երաժշտության հանրագիտարանի»՝ Քիշնևում։


== Ձեռնարկներ ==
«Դաշնամուրային ստեղծագործություններ» (1996)
«Դաշնամուրային սոնատներ» (№1 և №3 պրակներ, 2003)
«Ստեղծագործություններ երգեհոնի համար» (2004)
«Մանկական պատկերներ մեծահասակների համար, դաշնամուրային զուգանվագներ» (2012)։ դափնեկիր (1969)։


== Գրականություն ==
Шахсуварян С., Гарегин Григорян. Пианист и композитор, Е., 2016. Սուրեն Շահսուվարյան


== Ծանոթագրություններ ==


== Արտաքին հղումներ ==
Ռատվա

Ռատվա (էստ․՝ Ratva), գյուղ Էստոնիայի Իդա-Վիրումաա նահանգի Մյաետագուսե շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չարլզ Մենսոն

Չարլզ Մայլզ Մենսոն (անգլ.՝ Charles Milles Manson, ծնվ. որպես՝ Չարլզ Մայլզ Մեդոքս (Charles Milles Maddox), նոյեմբերի 12, 1934(1934-11-12), Ցինցինատի, Օհայո, ԱՄՆ - նոյեմբերի 19, 2017(2017-11-19), Բեյկերսֆիլդ, Կալիֆոռնիա, ԱՄՆ), ամերիկյան հանցագործ և երաժիշտ, առավել հայտնի որպես «Ընտանիք» պաշտամունքային հանցագործ խմբավորման ղեկավար, որը ծնունդ էր առել 1960-ականներին՝ Կալիֆորնիա նահանգում և որի շրջանակներում տեղի էին ունեցել մի շարք ծանրակշիռ սպանություններ՝ խմբի տարբեր անդամների կողմից։ Մենսոնի «Ընտանիքը» բաղկացած է եղել տղամարդկանցից և կանանցից։
Մենսոնը ծրագրել և խմբավորման անդամների ձեռքերով իրականացրել է բազմաթիվ դաժան սպանություններ, որոնցից առավել հայտնին տեղի է ունեցել 1969 թվականի օգոստոսի 8-ին, երբ նրա հանցակիրները դաժանաբար սպանում են օսկարակիր ռեժիսոր Ռոման Պոլանսկու կնոջը՝ դերասանուհի Շերոն Թեյթին, ով այդ պահին գտնվում էր հղիության ութերորդ ամսում։ Նույն գիշերվա ընթացքում ոճրագործները սպանել էին նաև տան այգեպանի ընկերոջը՝ Սթիվեն Փերենթին, տանը գտնվող վարսահարդար Ջեյ Սեբրինգին, սոց աշխատող Էբիգեյլ Ֆոլջերին և լեհ գրող Վոյչիշ Ֆրիկովսկուն, ովքեր հյուրընկալվել էին Թեյթին։ Հաջորդ գիշերվա ընթացքում Մենսոնը մի քանի հետևորդի հետ սպանում է նպարեղենի խանութի տնօրեն Լենո Լա Բիանկային և նրա կնոջը՝ Ռոզմերիին։ Մենսոնն ու հետևորդները ավելի ուշ ձերբակալվում են ավտոմեքենաներ գողանալու համար, սակայն շուտով պարզվում է նրանց մեղավորությունը վերոնշյալ սպանություններում։
Սկզբնապես Մենսոնը և հանցակիցները դատապարտվել են մահապատժի, սակայն այդ ժամանակահատվածում Կալիֆորնիայի վերին ատյանի դատարանը ժամանակավորապես վերացնում է պատժի այդ ձևը, և մինչ օրս նրանք կրում են իրենց ցմահ բանտարկությունը։ Բանտարկությունից հետո Մենսոնի մոտ ախտորոշվել է շիզոֆրենիա և պարանոյա։ Իր ագրեսիվ և անկայուն պահվածքի պատճառով 2012 թ.-ին Մենսոնին հրաժարվում են պայմանական վաղաժամկետ ազատման ենթարկել։
Մենսոնն առաջին երաժշտական ալբոմը թողարկել է 1970-ին՝ «Lie: the Love and Terror Cult» վերնագրով։ 2006-ին վերաթողարկվում է ալբոմը՝ CD տարբերակով, և դրա վաճառքից ստացված ողջ հասույթը տրվում է Վոյչիշ Ֆրիկովսկու ընտանիքին։ Allmusic երաժշտական բազան ալբոմը գնահատել է 4 աստղանի՝ առավելագույն 5-ից։


== Ծանոթագրություններ ==


== Արտաքին հղումներ ==

Չարլզ Մենսոնի տվյալները ՀԴԲ-ի բազայում
Հմայակ Տեր-Մանվելյան

Հմայակ Տեր-Մանվելյան, հայ դեղագործ։


== Կենսագրություն ==
Դե­ղա­գոր­ծա­կան կրթու­թյուն է ու­նե­ցել և դե­ղա­գործ աշ­խա­տել։
1915 թվականի ապ­րի­լի 21-ին՝ երեք­շաբ­թի երե­կո­յան, Խարբերդի նահանգի Դերսիմի գավառի Չմշկածագ ավա­նի շու­կա­յում թուրք ոս­տի­կան­նե­րը կա­տա­րել են առա­ջին ձեր­բա­կա­լու­թյուն­նե­րը՝ կա­ռա­վար­չին այ­ցե­լե­լու խա­բե­ու­թյամբ։ Կա­ռա­վար­չա­տուն (սե­րայ) են գնա­ցել 9 հո­գի, որոնց թվում՝ Հմա­յա­կը։ Նրանց բո­լո­րին ձեր­բա­կա­լել են ու բան­տար­կել։ Դրա­նից հե­տո էլի շա­տե­րին են ձեր­բա­կա­լել։ Սա­կայն Հմա­յա­կին որոշ ժա­մա­նակ անց ազատ են ար­ձա­կել, քա­նի որ նրա հա­մար միջ­նոր­դել է մի հան­րա­ծա­նոթ թուրք, որի հա­մար նա ժա­մա­նա­կին դեղ էր պատ­րաս­տել։ Իսկ մյուս­նե­րը գնա­ցին ու այ­լևս չվե­րա­դար­ձան… Նրանց սկզբում բան­տարկել են կա­ռա­վար­չու­թյան շեն­քում, ապա՝ տե­ղա­փո­խել Վե­րին թա­ղի Ալի բե­յի և Օս­ման աղա­յի տնե­րի տակ և օրուգի­շեր դա­ժա­նո­րեն ծե­ծե­լով ու կտտանք­նե­րի են­թար­կե­լով՝ սպա­նել։


== Գրականություն ==
Ղա­զա­րե­ան Հ., Պատ­մա­գիրք Չմշկա­ծա­գի, Պէյ­րութ, 1971։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
(4769) Կաստալիա

(4769) Կաստալիա (անգլ.՝ Castalia), աստերոիդ ապոլոնի ընտանիքում։ Հայտնաբերվել է 1989 թվականի օգոստոսի 9-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,063378 ա. մ., առավելագույնը մոտենում է 0,5495 ա. մ. հեռավորության վրա և հեռանում 1,5773 ա. մ., իսկ Երկրի ուղեծրին Կաստալիա աստերոիդը նվազագույնը մոտենում է 0,0203 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 400,53 երկրային օրվա ընթացքում, իր ուղեծրով շարժվելով միջինում 0,89882 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4769) Կաստալիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեն Պոլ սյուր Յուբայ

Սեն Պոլ սյուր Յուբայ (ֆր.՝ Saint-Paul-sur-Ubaye, օքս.՝ Sant Pau d'Ubaia), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բարսելոնետ կանտոնի կազմի մեջ։ Համայնքի շրջանը՝ Բարսելոնետ։
Համայնքի INSEE կոդ՝ 04195:


== Բնակչություն ==
Համայնքի բնակչությունը 2008 թվականին կազմում էր 228 մարդ։


== Տնտեսություն ==
2007 թվականի տվյալներով 135 աշխատունակ տարիքի մարդկանցից (15-64 տարեկան) 80-ը տնտեսապես ակտիվ էին, 55-ը անգործ (ակտիվության ցուցանիշը 59,3 %, 1999 թվականին եղել է՝ 73,7 %)։ 80 աշխատունակ բնակիչներից 78-ը աշխատում էին (45 տղամարդ և 38 կին), անաշխատանք էին 2-ը (տղամարդ)։ 55 անգործ մարդկանցից 19-ը աշակերտներ կամ ուսանողներ են, 19-ը թոշակառու, 17-ը չէին աշխատում այլ պատճառներով.


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրական ազգային ինստիտուտը — Սեն Պոլ սյուր Յուբայ» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-9 
«Սեն Պոլ սյուր Յուբայ» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Գրեբեն

Գրեբեն  (գերմ.՝ Gräben), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 580 մարդ (ըստ 2010 թվականի դեկտեմբերի 31-ի)։ Տարածքը կազմում է 40,84 կմ²։ Պաշտոնական կոդ՝ 12 069 232։


== Ծանոթագրություններ ==
Բեռնշտադտ (Ալբ)

Բեռնշտադտ  (գերմ.՝ Bernstadt (Alb)), կոմունա Գերմանիայի Բադեն Վյուրտեմբերգ երկրամասի Ալբ-Դոնաու շրջանում։
Բնակչությունը՝ 2.082 մարդ (ըստ 2010 թվականի դեկտեմբերի 31-ի տվյալների)։ Տարածքը՝ 13,95 կմ²։ Պաշտոնական կոդ՝ 08 4 25 019։


== Ծանոթագրություններ ==


== Արտաքին հղումներ ==
Պաշտոնական էջ
Պիրակե

Պիրակե  (պորտ.՝ Piraquê), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Արագուաինայի գավառի կազմի մեջ։ Բնակչությունը կազմում է 3 724 մարդ՝ 2006 թվականի տվյալներով։ Գրավում է 921,585 կմ2 տարածք։ Բնակչության խտությունը՝ 4,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 8.836.404,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.663,98 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,680 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Պիրակեի մասին
Վենչուրային կապիտալ

Վենչուրային կապիտալ (անգլ.՝ Venture Capital, venture - ռիսկ, ռիսկային կապիտալ), մասնավոր կապիտալի ներդրման ձև է։ Վենչուրային կապիտալը ներդնողի կապիտալն է՝ նախատեսված շուկայում տեղի համար պայքարող սկսնակ ընկերությունների կամ ստարտափների ֆինանսավորման համար։
Վենչուրային կապիտալը, այն կապիտալն է (գումարները և ոչ միայն), որոնք տրամադրում են վենչուրային հիմնադրամները։ Այդ գումարները միշտ չէ, որ պատկանում են մեկ ընկերության կամ մարդու։ Ավելի հաճախ վենչուրային հիմնադրամները դրանք առանձին ներդրողների և ընկերությունների խմբեր են, որոնք միավորում են իրենց միջոցները ընդհանուր նպատակի և ավելի մեծ մասշտաբներով հանդես գալու համար։
Քանի որ այդ կազմակերպության մեջ ներդրված գումարները մի քանի անգամ գերազանցում են նրանց աշխատած գումարներին, ապա դա կապված է ռիսկի հետ, որտեղից էլ ծագել է անունը։ Հաջողության դեպքում վենչուրային հիմնադրամը 20-30% եկամուտ է ստանում, որը ծածկում է ստարտափների 70-80%-ի ձախողումները։


== Պատմություն ==
Չնայած նախկինում կապիտալի ներդրման նման ձևեր կային, բայց ժամանակակից վենչուրային կապիտալի ինդուստրիայի «հայր» է համարվում գեներալ Ջորջիզ Դորիոթը։
1946 Դորիոթը հիմնեց թվականին Ամերիկյան գիտա-հետազոտական կորպորացիան, որի ամենամեծ հաջողությունը դարձավ Դիջիթալ Էքուիփմենթ Քորփորեյշնը (անգլ.՝ Digital Equipment Corporation)։ 1968 թվականին Դիջիթալ Էքուիփմենթը դրեց իր ակցիաները բորսայում և Ամերիկյան գիտա-հետազոտական կորպորացիային ապահովեց տարեկան 101% շահույթ։ 70000 դոլարը, որը 1959 թվականին Ամերիկյան գիտա-հետազոտական կորպորացիան ներդրել էր Դիջիթալ Էքուիփմենթում, 1968 թվականին վերածվեց 37000000 դոլարի։


== Ծանոթագրություններ ==
Նարատ-Ելգա

Նարատ-Ելգա (ռուս.՝ Нарат-Елга, բաշկիրերեն՝ Наратйылға), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 123 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինարցո

Ինարցո (իտալերեն՝ Inarzo), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 1000 մարդ։ Բնակչության միջին խտությունը՝ 403 մարդ/կմ²։ Զբաղեցնում է 2 կմ² տարածք։ Փոստային ինդեքս՝ 21020։ Հեռախոսային կոդը՝ 0332։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0332 947322
Էլեկտրոնային փոստեր՝ sindaco@comune.inarzo.va.it
Պաշտոնական կայք http://www.comune.inarzo.va.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովովիկտորովկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ՆովովիկտորովկաՆովովիկտորովկա (ուկրաիներեն՝ Нововікторівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Նովովիկտորովկա գյուղում բնակվում էր 231 մարդ։ Բնակավայրը զբաղեցնում է 1,37 կմ² տարածք։ Բնակչության խտությունը կազմում էր 168,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարթա Սթայնսվիք

Մարթա Սթայնսվիք (նորվ.՝ Marta Steinsvik, մարտի 23, 1877(1877-03-23), Ֆլեքեֆյորդ, Վեստ-Ագդեր, Նորվեգիա - հուլիսի 27, 1950(1950-07-27)), նորվեգացի հեղինակ և թարգմանչուհի։ Եղել է կանանց իրավունքների չեմպիոն, հակասեմիտիզմի և հակակաթոլիկության կողմնակից, Նյունորսկի օգտագործման խթանող։


== Կենսագրություն ==
Սթայնսվիքը ծնվել է Ֆլեքֆյորդում։ Սովորել է բժշկություն Քրիստիանիայում, բայց չի ավարտել, որովհետև դեմ էր վիվիսեկցիային։ Նա նաև սովորել է մի քանի այլ առարկաներ` ներառյալ Եգիպտագիտություն Լոնդոնում։ 1902 թվականին Մարթա Սթայնսվիքը սովորել է արևելյան լեզուներ, որոնցից էին ասորերենը և հին եգիպտերենը։ Նա նաև հետաքրքրված էր էզոթերիկայով։ Նրա վրա մեզ ազդեցություն են ունեցել անգլիացի թոեսոֆիստ Էննի Բեսանտը և ավտրիացի փիլիսոփա Ռուդոլֆ Սթեյները։ Նա առաջին կինն էր, ով ավարտել էր Նորվեգիայի Աստվածաբանական դպրոցը, բայց թույլատրված չէր կիրառել այն։ Նա առաջին նորվեգացի կինն էր, ով 1910 թվականին քարոզել էր Օսլոյի Գրիլանդական եկեղեցում։ Նա հրավիրված էր մասնակցելու Գենևայում անցկացվող կանանց միջազգային կոնֆերանսին, և պատրաստվում էր հարց բարձրացնել կին քահանաների վերաբերյալ, մինչև որ Պապը արգելեց բոլոր կաթոլիկ կանանց մասնակցել կոնֆերանսին, եթե նա չփոխի հարցի թեման։
1894 թվականից սկսել է խմբագրել «Den 17de Mai» մամուլում, որը սկսել էր թողարկվել նույն տարում իր ապագա ամուսին Ռազմուս Սթայնսվիքի կողմից։ Որպես քարտուղարուհի աշխատել է Հանս Թեմբս Լայչի` «Քրինսիա» մշակութային ամսագրի խմբագրի և հիմնադրի մոտ։ 1910 թվականին նա դարձավ «Քրինսիա» մշակութային ամսագրի խմբագիր։


== Ծանոթագրություններ ==
Տրոմելո

Տրոմելո (իտալերեն՝ Tromello), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 3409 մարդ։ Խտությունը կազմում է 97 մարդ/կմ²։ Տարածքը 35 կմ² է։ Փոստային ինդեքս՝ 27020։ Հեռախոսային կոդ՝ 0382։


== Ծանոթագրություններ ==
Շոհրե Բայաթ

Շոհրե Բայաթ (պարսկերեն՝ شهره بیات, մարտի 14, 1987(1987-03-14), Ռաշթ, Իրան), Անգլիայում ապրող իրանցի ՖԻԴԵ-ի միջազգային մրցավար, եղել է 2020 թվականի Շախմատի կանանց աշխարհի առաջնության գլխավոր մրցավարը, 2021 թվականին արժանացել է «Խիզախ կին» միջազգային մրցանակի։


== Կենսագրություն ==
Բայաթը ծնվել է 1987 թվականին, Իրանի Ռաշթ քաղաքում։ Երկրորդ համաշխարհային պատերազմի ժամանակ ազգությամբ հրեա նրա հորական տատը Բաքվից գաղթել է Իրան։ Նրանք իրենց հրեական ծագումը գաղտնի են պահել։
1998 թվականին Բայաթը դարձել է Իրանի մինչև 12 տարեկան աղջիկների չեմպիոն։ Իրանի շախմատի ազգային հավաքականի կազմում 2001 թվականին դարձել է 3-րդ Իսլամական խաղերի (2001) հաղթող։ Բացի այդ Բայաթը նվաճել է բազմաթիվ իրանական մրցաշարեր․ Իրանի կանանց շախմատի փառատոնի առաջնությունը, Իրանի կանանց կայծակնային շախմատի առաջնությունը, Իրանի պատանիների առաջնությունը և Իրանի համալսարանների շախմատի առաջնությունը, եղել է բազմաթիվ համաշխարհային օլիմպիադաների մրցավար, համարվել է ասիացի միակ «Ա» դասի մրցավարը։ Բայաթը ստացել է բնական ռեսուրսների կառավարման մագիստրոսի կոչում, մի քանի հոդվածի հեղինակ է միջազգային ամսագրերում


== Միջադեպ ==
2020 թվականի Շախմատի կանանց աշխարհի առաջնության ժամանակ Շոհրե Բայաթը եղել է գլխավոր մրցավարը։ Առաջնության ընթացքում Բայաթի հիջաբը սայթաքել է և ընկել պարանոցին։ Հիջաբը պարանոցին լուսանկարն անմիջապես հայտնվել է համացանցում։ Քանի որ Իրանում խստորեն պահպանվում է իսլամական հագուստի դրես կոդը իրանական լրատվամիջոցները սկսեցին մեղադրել Բայաթին՝ իբր նա դիտավորյալ հանել է իր գլխաշորը և այդպիսով բողոքել հիջաբի դեմ։ Իրանի շախմատի ֆեդերացիան խնդրել է Բայաթին փոխարինող նկար անել հիջաբով և ներողություն խնդրել սոցցանցերի միջոցով, սակայն Բայաթը հրաժարվել է։ Սոցցանցերում աղջկան անվանեցին «պոռնիկ» և պահանջեցին հարցաքննել բոլոր նրանց, ովքեր կապ են ունեցել աղջկա շախմատային կարիերայի ընթացքում։  Միևնույն ժամանակ կային նաև մարդիկ, որոնք պաշտպանում էիր Բայաթին։ 
«Մյուս լուսանկարներում հստակ երևում է, որ կրում եմ գլխաշոր, բայց դա նրանց համար միևնույն էր։ Դրանից հետո ես որոշեցի այլևս չկրել այն»,− հայտարարել է Բայաթը և հունվարի 9-ին խաղի դուրս եկել առանց հիջաբի։
2020 թվականի սեպտեմբերին ՖԻԴԵ-ն հայտարարել է, որ Բայաթը կարող է մրցավարություն վարել անգլիական դրոշի ներքո։
Բայաթը 2021 թվականին արժանացել է «Խիզախ կին» միջազգային մրցանակի՝ կանանց իրավունքների մասին բարձրաձայնելու և Իրանի կառավարության սպառնալիքներն անտեսելու համար։
Բայաթն ամուսնացած է, ընտանիքը գտնվում է Իրանում։ Այդ միջադեպից հետո Բայաթը հրաժարվել է Իրան մեկնելուց, կարծելով որ դա ռիսկային է։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Iranian chess official fears going home over hijab photo
(1723) Կլեմոլա

(1723) Կլեմոլա (անգլ.՝ Klemola), աստերոիդ աստերոիդների հիմնական գոտում։ Հայտնաբերվել է 1936 թվականի մարտի 18-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,011825 ա. մ., առավելագույնը մոտենում է 2,8765 ա. մ. հեռավորության վրա և հեռանում 3,1472 ա. մ.։ Արեգակի շուրջ մեկ ամբողջական պտույտ է կատարում 1909,16 երկրային օրվա ընթացքում, իր ուղեծրով շարժվելով միջինում 0,188564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,92° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1723) Կլեմոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բառակազմական բառարան

Բառակազմական բառարան, բառարանի տեսակ. բառացանկն ընդգրկում է գործածական բոլոր բառերը։ Երբեմն այն սահմանափակվում է՝ ելնելով բառարանի նպատակից (օրինակ՝ դպրոցական բնույթի բառարաններում)։ Գլխաբառը գրվում է ձևաբանական կամ ստուգաբանական բաղադրիչների առանձնացումով։ Բառի ձևաբանական կազմի տարրերը (արմատ, հոդակապ, ածանց) առանձնացվում են հատուկ նշանով։ Այստեղ տրոհումը կատարվում է ըստ խոսողների լեզվամտածողության, առանձնացվում է այն բաղադրիչը, որը ինքնուրույնաբար խոսողների կողմից գիտակցվում է։ Որոշ բառարաններում կատարվում է նաև ստուգաբանական բաղադրիչների առանձնացում։ Այսպիսի բաղադրիչների ինքնուրույնությունը որոշվում է լեզվաբանական հատուկ վերլուծությամբ։ Հաճախ որոշվում է նաև բառակազմական աստիճանականությունը՝ ըստ բառաբարդող տարրերի (բառակազմական հիմք, բառակազմական ածանց), օրինակ՝ գործ//ստեղծագործ//ստեղծագործություն։


== Աղբյուրներ ==
Հ. Պետրոսյան, Հայրենագիտական բառարանը, Երևան, 1987։
Վոդնիկ (ավան, Ժովտնևի շրջան)

Վոդնիկ (ուկրաիներեն՝ Водник), ավան Ուկրաինայի Նիկոլաևի մարզի Վիտովսկի շրջանում։
2001 թվականի տվյալներով Վոդնիկ ավանում բնակվում էր 162 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ստեփանոս Սապահ-Գյուլյան

Ստեփանոս Սապահ-Գյուլյան (հուլիսի 7, 1861(1861-07-07), Ճահուկ, Նախիջևանի գավառ, Երևանի նահանգ, Կովկասի փոխարքայություն, Ռուսական կայսրություն - ապրիլի 28, 1928(1928-04-28), Նյու Յորք, Նյու Յորք, ԱՄՆ), հայ ազգային-ազատագրական շարժման գործիչ, հրապարակախոս։ Հնչակյան կուսակցության առաջնորդներից։


== Կենսագրություն ==
Ստեփանոս Սապահ-Գյուլյանը ծնվել է Նախիջևանի գավառի Ճահուկ գյուղում։ Ավարտել է Թիֆլիսի Ներսիսյան դպրոցը։ Եղել է ծննդավայրի, ապա՝ Երևանի թեմական դպրոցի ուսուցիչ և նույն շրջանի դպրոցների թեմական տեսուչ, մեծապես նպաստել լուսավորության զարգացմանը։ Հայրենասիրական ելույթների համար, որոնց նպատակն էր զարթնեցնել աշակերտների ագգային ինքնագիտակցությունը, 1887 թվականին բանտարկվել է, ցարական դատարանը դատապարտել է 8 տարվա ազատազրկման։ Բայց հենց նույն տարում փախել է բանտից, անցել Պարսկաստան, ապա՝ Վան-Վարագ, Մուշ, Երուսաղեմ։ 1890-1895 թվականներին սովորել է Փարիզի քաղաքական գիտությունների ինստիտուտում, պաշտպանել դիպլոմ «Արևելյան հարց» թեմայով։ 1894 թվականից անդամագրվել է հնչակյան կուսակցությանը. կուսակցական գործունեություն է վարել Անգլիայում, Բուլղարիայում, Ֆրանսիայում, ԱՄՆ-ում, խմբագրել «Հնչակ» թերթը։ 1903 թվականին Բոստոնում հիմնել է «Երիտասարդ Հայաստան» թերթը։ 1908 թվականի երիտթուրքական հեղաշրջումից հետո Սապահ-Գյուլյանը գործել է Թուրքիայում։
Սկզբից ևեթ անվստահություն է հայտնել երիտթուրքական շարժմանը՝ ազգային հարցում երիտթուրքերին համարելով Աբդուլ Համիդ ll-ի քաղաքականության հետևորդներ, Սապահ-Գյուլյանը գտնում էր, որ հնչակյան կուսակցությունը Թուրքիայում պետք է գործի ընդհատակյա, տանի հեղափոխական ազգ-ազատագրական պայքար։ Սակայն կուսակցության մեջ հաղթեցին բացահայտ ընդդիմության կողմնակիցները։ Եվ միայն 1913 թվականին հնչակյանները պաշտոնապես որդեգրեցին Սապահ-Գյուլյանի առաջարկած քաղաքական գիծը, սակայն պահը և նախաձեռնությունն արդեն բաց էին թողնված, երիտթուրքերը ջախջախեցին կուսակցությունը՝ վերացնելով մի լուրջ խոչընդոտ հայերի ցեղասպանությունն իրագործելու ճանապարհին։ Սապահ-Գյուլյանը գրել է մի շարք աշխատություններ հայկական հարցի ու հայերի ցեղասպանության մասին։ 1900-1901 թվականներին «Հնչակում» հրապարակել է «Երիտասարդ Թուրքիա» հոդվածաշարը, որտեղ առաջ է քաշել (նկատի ունենալով, որ հայկական հարցը մտել է փակուղի, լուծումը տեսել է փոխզիջումների մեջ) նոր դեմոկրատ, թուրք, պետության կազմում ինքնավար Հայաստանի ստեղծման գաղափարը։ «Ինքնավար Հայաստան» (1915) գրքում առաջադրել է հայ ազատագրական բոլոր ուժերի համախմբման և համազգային ծրագրի մշակման գաղափարը՝ հեղափոխական ազգ-ազատագրական գործունեությամբ Հայաստանի և Կիլիկիայի պատմաաշխարհագրական սահմաններում քաղաքական ինքնավարության հասնելու նպատակով։ Ինքնավարությունը հիմնվելու էր դեմոկրատ, սկզբունքների վրա։ «Պատասխանատուները» (1916) ուսումնասիրության մեջ Սապահ-Գյուլյան, հիմնվելով հարուստ փաստագրական նյութերի վրա, համոզիչ կերպով ցույց է տվել, որ Թուրքիայում ցեղասպանության գաղափարը, որպես ազգային հարցի լուծման միջոց, հանդիսանում է պանթյուրքիզմի գաղափարախոսության անկյունաքարը։ Ցեղասպանությունը նախապատրաստվել է ծրագրված և նպատակասլացորեն, հանդիսացել ինչպես «հին», այնպես էլ «նոր» Թուրքիայի պետական և ազգային աշխարհայացք։ 


== Ծանոթագրություններ ==
(5680) Նասմիթ

(5680) Նասմիթ (անգլ.՝ Nasmyth), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 30-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,161897 ա. մ., առավելագույնը մոտենում է 2,6818 ա. մ. հեռավորության վրա և հեռանում 3,642 ա. մ.։ Արեգակի շուրջ մեկ ամբողջական պտույտ է կատարում 2053,62 երկրային օրվա ընթացքում, իր ուղեծրով շարժվելով միջինում 0,1753 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5680) Նասմիթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայիսի 17

Մայիսի 17, տարվա 137-րդ (նահանջ տարիներին՝ 138-րդ) օրն է։

Տարվա ավարտին մնում է 228 օր։


== Դեպքեր ==
352 - Լիբերիոսը դառնում է Հռոմի պապ (մինչև՝ 366 թ․)։
1395 - ձիավարության վթարի հետևանքով մահանում է Հունգարիայի իշխող թագուհի Մարիան` թողնելով գահը իր ամուսնուն` Սիգիզմունդ Լյուքսեմբուրգցուն։
1639 - Իրաքի սահմանագլխին գտնվող Զեհաբ կամ Զոհաբ գյուղի մոտ Թուրքիայի և Պարսկաստանի միջև կնքվում է հաշտության պայմանագիր, որով ավարտվում են թուրք-պարսկական երկարատև պատերազմները։
1642 - հիմնվեց կանադական Մոնրեալ քաղաքը։
1718 - անգլիացի իրավաբան Ջեյմս Պակլը արտոնագրեց աշխարհում առաջին գնդացիրը։
1814 - կարճ ժամանակով անկախացած Նորվեգիայում ընդունվում է ներկայումս գործող սահմանադրությունը։
1858 - Մատթեոս Ա Կոստանդնուպոլսեցին ընտրվեց Ամենայն հայոց կաթողիկոս։
1890 - Հռոմում տեղի ունեցավ Պիետրո Մասկանիի Գեղջկական ասպետություն օպերայի պրեմիերան։
1916 - Մեծ Բրիտանիան առաջին պետությունը դարձավ, որն անցավ ամառային ժամանակի։
1978 - Շվեյցարիայում Չառլի Չապլինի մարմինը երկրորդ անգամ հուղարկավորեցին մոտ 2 մ հաստությամբ բետոնի տակ


== Ծնունդներ ==
1895 - Սմբատ Դանիելյան, հայ զինվորական գործիչ, գվարդիայի գնդապետ (1940), դիվիզիայի հրամանատար։
1899 - Անիտա Կոնտի (Կարագոշյան), ազգությամբ հայ, ֆրանսիացի բնախույզ, առաջին կին օվկիանոսագետը։
1904 - Ժան Գաբեն, ֆրանսիացի թատրոնի և կինոյի հայտնի դերասան, Պատվավոր լեգեոնի շքանշանակիր։
1917 - Անդրանիկ Մանուկյան, Խորհրդային Միության հերոս (փետրվարի 27, 1945), գվարդիայի կապիտան։
1946 - Գալինա Ստարավոյտովա, ռուս քաղաքական և պետական գործիչ, միջազգային հարաբերությունների մասնագետ, իրավապաշտպան, պատմական գիտությունների թեկնածու։
1979 - Արմեն Օհանյան (արձակագիր), հայ արձակագիր, հրապարակախոս։
1991 - Քրիստինե Մանգասարյան, հայ ֆուտբոլիստ։


== Մահեր ==
1910 - Դիմիտրի Պուտնիկովիչ, սերբ մանկավարժ, գրող։
1966 - Վահրամ Ալազան, հայ բանաստեղծ, արձակագիր, գրական-հասարակական գործիչ։
1978 - Արմին Վեգներ, գերմանացի գրող, մարդասեր։
2010 - Մուխրան Մաճավարիանի, վրացի բանաստեղծ։


== Տոներ ==
Պրայա Նորտի

Պրայա Նորտի (պորտ.՝ Praia Norte), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 8528 մարդ՝ 2006 թվականի տվյալներով։ Գրավում է 289,052 կմ2 տարածք։ Բնակչության խտությունը՝ 29,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 7.642.102,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 989,01 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,579 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Պրայա Նորտիի մասին
Հունգարերեն Վիքիպեդիա

Հունգարերեն Վիքիպեդիա (հունգ.՝ Magyar Wikipédia), Վիքիպեդիա բազմալեզու և ազատ հանրագիտարանի հունգարերեն տարբերակն է։
Ինչպես և բոլոր Վիքիմեդիա-նախագծերը, Հունգարերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Հունգարերեն Վիքիպեդիա (հունգարերեն)
Գագարինների-Տյուտչևների դաստակերտ

Գագարինների-Տյուտչևների դաստակերտ (ռուս.՝ Усадьба Гагариных — Тютчевых), դաստակերտ Ռուսաստանի մայրաքաղաք Մոսկվայում։ Գտնվում է Հայկական նրբանցք, տուն 11, շինություն 2 հասցեով։ Մշակութային ժառանգության դաշնային նշանակության օբյեկտ է։


== Պատմություն ==
Դաստակերտի գլխավոր տունը կառուցվել է սպիտակաքար ապարանքի հիման վրա, որի շինարարությունը վերագրվում է 17-րդ դարի առաջին կեսին, իսկ որոշ հետազոտողներ նույնիսկ ավելի վաղ գնահատական են տալիս՝ 16-րդ դարի վերջ - 17-րդ դարի սկիզբ։ Կամարակապ տան նկուղը, ենթադրաբար, եղել է ապարանքի առաջին հարկը, դրա երկրորդ հարկը փայտյա էր, որն ավելի ուշ փոխարինվել է քարով։ 17-րդ դարի երկրորդ կեսին տան տերը համարվում էր բոյար Իվան Միխայլովիչ Միլոսլավսկին։
18-րդ դարում դաստակերտը մի քանի անգամ փոխել է սեփականատերերին։ Տարբեր ժամանակներում նրա տերերը եղել են իշխան Վոլկոնսկիները, կոմս Դմիտրիև-Մամոնովները, ազնվական Գլեբովները։ 1790 թվականին դաստակերտը ձեռք է բերել իշխան Իվան Սերգեևիչ Գագարինը, որը նավատորի կապիտանի կոչումով թողնելով զինվորական ծառայությունը՝ բնակություն է հաստատել է Մոսկվայում։ Տան վերակառուցումը Գագարինը պատվիրել է ճարտարապետ Մատվեյ Ֆեոդորովիչ Կազակովին, որն այն իրագործել է դասական ոճով։ Տունը ընդարձակվել է կցակառույցներով, ավելացվել է երրորդ հարկ։ Միևնույն ժամանակ, տան հիմքը դարձած ապարանքը գրեթե չի վերափոխվել։ Կազակովն անփոփոխ է թողել տան հորինվածքը ճակատին երկու կողային ելուններով, նրանց միջև նա կառուցել է պատշգամբ։ Արդյունքում շենքը ձեռք է բերել պարզ, բայց, միևնույն ժամանակ, նրբագեղ տեսք։ Նույն ոճով իրականացվել է տան ներսույթը։
1810 թվականին Գագարինի ժառանգներից դաստակերտը գնել են Տյուտչևները։ Նրանց որդին՝ հետագայում հայտնի բանաստեղծ Ֆեոդոր Տյուտչևը, այստեղ ապրել է ծնողների հետ մինչև 1822 թվականը։ 1812 թվականի Մոսկվայի հրդեհը չի ազդել դաստակերտի վրա։ Տանը հաճախ հյուրընկալվում էին ապագա դեկաբրիստներ Դմիտրի Զավալիշինը և Իվան Յակուշկինը, որոնք Տյուտչևների ազգականներն էին։ 1831 թվականին Տյուտչևները անշարժ գույքը վաճառել են Մոսկվայի աղքատների հոգաբարձությանը, որն այնտեղ բացել է անկելանոց։ 1917 թվականի հեղափոխությունից հետո անկելանոցը լուծարվել է, խորհրդային տարիներին տանը տեղակայված են եղել տարբեր հաստատություններ։ Այդ տարիներին տունը չի վերակառուցվել և մնացել է գրեթե այն տեսքով, ինչ նրան հաղորդել է Կազակովը։
Ներկայում դաստակերտում տեղակայված է Ռուսաստանի մանկական հիմնադրամը։


== Ծանոթագրություններ ==
Ադրիան Բրաուվեր

Ադրիան Բրաուվեր (հոլ.՝ Adriaen Brouwer, 1605[…], Աուդենարդե, Arrondissement of Oudenaarde, Արևելյան Ֆլանդրիա, Բելգիա - 1638[…], Անտվերպեն, Բրաբանտ, Հաբսբուրգյան Նիդերլանդներ), ֆլամանդացի գեղանկարիչ, ով 17-րդ դարի առաջին կեսին ստեղծագործել է Ֆլանդրիայում և Հոլանդիայում։ Նա մեծ նորարար է համարվում հատկապես ժանրային նկարչության ասպարեզում։ Հրաշալի դիտողունակության և նոր արտահայտչաձևեր կիրառելու շնորհիվ ստեղծել է կենցաղային բազմաթիվ տպավորիչ պատկերներ, որոնք զգալի ազդեցություն են գործել ֆլանդրիացի և հոլանդացի նկարիչների հետագա սերունդների վրա։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Чуйко В. В. (1890–1907)։ «Броувер, Адриан»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 


== Արտաքին հղումներ ==

 Մեդիաֆայլեր Adriaen Brouwer թեմայով Վիքիպահեստում:
Wilhelm Adolf Schmidt: Brouwer, Adriaen // Allgemeine Deutsche Biographie (ADB). Band 3, Duncker & Humblot, Leipzig 1876, S. 366—368.
Браувер Адриан. Картины и биография
Կես դոլար («Օլբանի»)

Անվան այլ կիրառումների համար տե՛ս՝ Կես դոլար (այլ կիրառումներ)«Օլբանի» կես դոլար անունով հայտնի մետաղադրամը (50 ցենտ) արտադրվել և բաց է թողվել Ամերիկայի Միացյալ Նահանգների կառավարության կողմից 1936 թվականին, որպես հոբելյանական մետաղադրամ՝ նշելու համար Նյու Յորքի Օլբանի քաղաքի 250-ամյակը։


== Պատմություն ==
Օլբանի բնակավայրին քաղաքի կարգավիճակ տրվեց 1686 թվականի հուլիսի 22-ին, բրիտանական Նյու Յորք նահանգի նահանգապետ Թոմաս Դոնգանի կողմից։
Մետաղադրամը հատված է արծաթից, պետական ստանդարտով։ «Օլբանի» կես դոլարը համարվում է հազվագյուտ մետաղադրամ (հատվել է ընդամենը 17 671 հատ, որոնցից մի մասը ձուլել են Երկրորդ համաշխարհային պատերազմի տարիներին), և այն բարձր է գնահատվում կոլեկցիոներների կողմից։


== Նկարագրություն ==


=== Դիմերես ===
Դրամի երեսի կողմի կենտրոնում պատկերված է թխկու ճյուղը կրծող կուղբ, ներքևում՝ գրություն. HALF DOLLAR («կես դոլար»), վերևում՝ UNITED STATES OF AMERICA («Ամերիկայի Միացյալ Նահանգներ»)։


=== Դարձերես ===
Ետևի կողմում՝ միմյանց ողջունող նահանգապետ Թոմաս Դոնգանը, Օլբանիի առաջին քաղաքապետ Փիթեր Շոյլերը և մեծահարուստ առևտրական, շոտլանդացի ազնվական Ռոբերտ Լիվինգստոնը։ Ներքևում գրված է՝ ALBANY N.Y. («Օլբանի, Ն.Յ.»), և տարեթիվ՝ 1936, վերևում՝ SETTLED - 1614 CHARTERED - 1686 («Բնակեցված՝ 1614, Կանոնադրված՝ 1686»)։
271

271 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 271 թվականն է, 
III դարի 71-րդ տարին։


== Դեպքեր ==
Ավրելիանոսի բանակը սկսում է իր արշավանքը։


== Ծնունդներ ==


== Մահեր ==
B’lieve I’m Goin Down…

B’lieve I’m Goin Down…, ամերիկացի հեղինակ և ռոք-կիթաահար Քուրթ Վայլի վեցերորդ ստուդիական ալբոմը, որը թողարկվել է 2015 թվականի սեպտեմբերի 25-ին։


== Ալբոմի մասին ==


=== Ամփոփիչ ցուցակներ ===


== Ստեղծագործությունների ցուցակ ==


== Դիրքեր չարթերում ==


== Ծանոթագրություններ ==
Օլիգոֆրենոմանկավարժություն

Օլիգոֆրենոմանկավարժություն, օլիգոֆրենոպեդագոգիկա, դեֆեկտոլոգիայի բնագավառ, որն ուսումնասիրում է մտավոր թերզարգացած երեխաների դաստիարակության և ուսուցման խնդիրները, զարգացման թերությունների շտկման ուղիները, ինչպես նաև նրանց սոցիալական ռեաբիլիտացիայի հարցերը։ Օլիգոֆրենոմանկավարժությունը, որպես բժշկության և մանկավարժության զարգացման որոշակի ուղղություն, առաջացել է 19-րդ դարի սկզբին։ Մտավոր թերզարգացած երեխաների առաջին դաստիարակները հոգեբուժական հիմնարկներում ու հատուկ մանկատներում եղել են բժիշկները։ 19-րդ դարի կեսին ֆրանսիացի բժիշկ և մանկավարժ է․ Սեգենը մշակեց մտավոր թերզարգացած երեխաների ուսուցման ու դաստիարակության համակարգ, որը հենվում է նրանց ակտիվության, գործունակության զարգացման վրա՝ հատուկ ռեժիմի ու վարժությունների օգնությամբ՝ զգայական օրգանների, ուշադրության, մոտորիկայի, կամքի։ 19-րդ դարի 2-րդ կեսին շատ երկրներում համընդհանուր տարրական ուսուցման հետ ուժեղացվում է ուշադրությունը երեխաների մտավոր թերզարգացման թեթև ձևերի նկատմամբ։ Նրանց համար ստեղծվում են հատուկ դասարաններ և դպրոցներ։ Արտասահմանում օլիգոֆրենոմանկավարժությունը կապված է Ժ․ Դեմորի և Օ․ Դեկրոլի (Բելգիա), Բ․ Մենելի ե Ա․ Ֆուքսի (Գերմանիա), Ա․ Բինեի, Ժ․ Ֆիլիպի և Պ․ Բոնկուրի (Ֆրանսիա) անունների հետ։ 


== Տես նաև ==
Թուլամտություն
Վիսպա

Wispa (հայերեն՝ Վիսպա), «Cadbury» ընկերություն շոկոլադե բատոնչիկ, հայտնի ողջ աշխարհով։ Դուրս է եկել 1981 թվականին և հանվել է արտադրությունից 2003 թվականին քիչ պահանջարկի պատճառով։ 2007 թվականին սկսեց նորից արտադրվել Մեծ Բրիտանիայում։ Գովազդվել և վաճառվել է նաև նախկին ԽՍՀՄ-ում։


== Բատոնչիկների տեսակներ ==
Wispa — ամենահայտնի տեսակը, իրենից ներկայացնում է շոկոլադե բատոնչիկ։
Wispa Bar — շոկոլադե բատոնչիկ տարբեր միջուկներով
Wispa պնդուկ — շոկոլադե բատոնչիկ պնդուկով